  Виталий Пронин 22-тӥ январе 7 час котырын ӵукна Ижысь 6 номеро поликлиника дорын - Труд ульчаын - кулӥз 75 аресъем воргорон.Нырысь вераськонъёс вӧлмизы: пиосмурт улонысь кошкем, больницаын черодын сылыкуз. Тазалыкез утёнъя министрлэн воштӥсез Людмила Гузнищева ивортӥз: песятайлэн сюлэмыз кутэм ульчаын. Ӝог юрттэт сётӥсьёс шаплы вуизы. Но воргоронэз улӟытыны ӧз быгатэ ни.Ольга Корепанова   